Ειδοποιήσεις συμβάντος της εφαρμογής
Allan Day
aday@gnome.org
Ελληνική μεταφραστική ομάδα GNOME
team@gnome.gr 2014-2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Ειδοποιήσεις εντός εφαρμογής

Οι ειδοποιήσεις εντός εφαρμογής είναι αναδυόμενες πληροφορίες που μπορούν να εμφανιστούν μέσα σε μια εφαρμογή. Περιλαμβάνουν μια ετικέτα που περιγράφει ένα συμβάν που έχει συμβεί και μπορούν επίσης να περιλαμβάνουν ένα κουμπί που επιτρέπει στον χρήστη να απαντήσει. Είναι πάντα προσωρινές και με δυνατότητα απόρριψης από τον χρήστη.

# Πότε χρησιμοποιούνται

Οι ειδοποιήσεις εντός εφαρμογής είναι κατάλληλες όταν θέλετε να πληροφορήσετε τον χρήστη για ένα συμβάν που είναι σχετικό με την συνεχιζόμενη χρήση μιας εφαρμογής. Χρησιμοποιούνται άριστα για να δώσουν άμεση ανάδραση. Αυτό αντιπαραβάλλεται με τις τυπικές ειδοποιήσεις, που παρέχουν ειδοποιήσεις όλου του συστήματος και που επιμένουν μετά την αρχική εμφάνιση της ειδοποίησης.

Η δυνατότητα του χρήστη να αναιρέσει μια καταστροφική ενέργεια είναι ένα παράδειγμα μιας καλής χρήσης στις ειδοποιήσεις εντός εφαρμογής: η ειδοποίηση δεν χρειάζεται έξω από το παράθυρο της εφαρμογής και είναι άμεσα σχετική. Το κουμπί επιτρέπει στον χρήστη να απαντήσει στο συμβάν, πατώντας το .

Οι ειδοποιήσεις εντός εφαρμογής δεν είναι μια καλή λύση για επικοινωνία σε συνεχιζόμενες καταστάσεις. Οι γραμμές πληροφοριών προσφέρουν μια εναλλακτική λύση που μπορείτε να εξετάσετε.

# Οδηγίες

Δεν είναι πάντα απαραίτητο να περιλαμβάνετε ένα πλήκτρο ενέργειας σε μια ειδοποίηση εντός εφαρμογής: να περιλαμβάνετε ένα μόνο αν είναι άμεσα συσχετισμένο με ένα συμβάν και είναι γενικά χρήσιμο.

Μην αποσπάτε την προσοχή με περιττές ειδοποιήσεις εντός εφαρμογής και να προσέχετε να μην τις καταχράστε: μπορούν να γίνουν ενοχλητικές αν αναδύονται συχνά.

Μόνο μια ειδοποίηση εντός εφαρμογής μπορεί να εμφανίζεται τη φορά και νέα στιγμιότυπα πρέπει να αντικαθιστούν τα υφιστάμενα.