Τα κύρια παράθυρα της εφαρμογής σας
Allan Day
aday@gnome.org
Ελληνική μεταφραστική ομάδα GNOME
team@gnome.gr 2014-2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Κύρια παράθυρα

Τα πρωτεύοντα παράθυρα είναι ο βασικός περιέκτης υψηλού επιπέδου για την διεπαφή χρήστη της εφαρμογής σας και πρέπει να εμφανίζει την κύρια λειτουργικότητα της εφαρμογής σας.

# Πότε χρησιμοποιούνται

Κάθε εφαρμογή πρέπει να έχει τουλάχιστον ένα πρωτεύον παράθυρο συσχετισμένο με αυτή.

# Τύποι εφαρμογής

Υπάρχουν δύο κύρια πρότυπα για πρωτεύοντα παράθυρα:

## Εφαρμογές μοναδικού στιγμιοτύπου

Οι εφαρμογές μοναδικού στιγμιοτύπου έχουν ένα μοναδικό πρωτεύον παράθυρο. Αυτό το πρότυπο είναι συνηθισμένο για εφαρμογές μηνυμάτων, όπως αλληλογραφία, συνομιλία ή επαφές.

## Εφαρμογές πολλαπλών στιγμιοτύπων

Οι εφαρμογές πολλαπλών στιγμιοτύπων μπορούν να έχουν πολλαπλά πρωτεύοντα παράθυρα. Συνήθως, κάθε πρωτεύον παράθυρο θα είναι ταυτόσημο. Οι εφαρμογές πολλαπλών στιγμιοτύπων προβάλλουν ή επεξεργάζονται συχνά έγγραφα ή εικόνες.

Και οι εφαρμογές μοναδικού και πολλαπλών στιγμιοτύπων μπορούν να επιτρέψουν σε πολλαπλά στοιχεία περιεχομένου να ανοιχτούν, είτε μέσα από τη χρήση των καρτελών ή με περιήγηση τεχνοτροπίας περιηγητή. Όμως, τα πολλαπλά παράθυρα προσφέρουν πρόσθετες δυνατότητες, που περιλαμβάνουν:

Προβολή αρκετών στοιχείων περιεχομένου παραπλεύρως.

Τοποθέτηση περιεχομένου σε διαφορετικούς χώρους εργασίας.

Οργάνωση ομάδων περιεχομένου σε διαφορετικά παράθυρα (αν χρησιμοποιούνται καρτέλες).

### Γονικά/θυγατρικά πρωτεύοντα παράθυρα

Εφαρμογές πολλαπλών στιγμιοτύπων έχουν συνήθως ταυτόσημα πρωτεύοντα παράθυρα (στην περίπτωση πολλαπλών παραθύρων περιηγητή ιστού, παραδείγματος χάρη). Όμως, αυτό δεν συμβαίνει πάντα.

Τα πρωτεύοντα παράθυρα μπορούν να έχουν μια γονική/θυγατρική σχέση. Σε αυτόν τον τύπο εφαρμογής, υπάρχει μόνο κάποτε ένα γονικό παράθυρο. Αυτό συνήθως περιέχει μια επισκόπηση στα στοιχεία περιεχομένου που μπορούν να ανοιχτούν στο γονικό παράθυρο, ή σε ένα ξεχωριστό θυγατρικό παράθυρο. Αυτό επιτρέπει σε πολλαπλά στοιχεία περιεχομένου να ανοιχτούν ταυτόχρονα.

Ενώ τα θυγατρικά παράθυρα μπορούν να ανοιχτούν μόνο μέσα από ένα γονικό παράθυρο, δεν εξαρτώνται από αυτά για να μείνουν ανοικτά: κλείνοντας το γονικό παράθυρο δεν καταλήγει στο κλείσιμο των θυγατρικών παραθύρων της εφαρμογής.

Η εφαρμογή Σημειώσεις (Notes) του GNOME είναι ένα καλό παράδειγμα γονικών/θυγατρικών πρωτευόντων παραθύρων.

# Γενικές οδηγίες

Ένα μοναδικό πρωτεύον παράθυρο πρέπει να εμφανίζεται πάντα, όταν ξεκινά η εφαρμογή σας.

Αν ο εκκινητής της εφαρμογής σας είναι ενεργός, ενώ η εφαρμογή σας εκτελείται, θα πρέπει να εμφανίζονται όλα τα πρωτεύοντα παράθυρά της.

Τα πρωτεύοντα παράθυρα πρέπει να φιλοξενούν την κύρια λειτουργικότητα της εφαρμογής σας. Να μην βασίζεστε σε διαλόγους ή δευτερεύοντα παράθυρα για να εμφανίσετε τη βασική λειτουργικότητα.

Τα πρωτεύοντα παράθυρα πρέπει να είναι ανεξάρτητα - το κλείσιμο ενός πρωτεύοντος παραθύρου δεν πρέπει να καταλήγει στο κλείσιμο άλλων πρωτευόντων παραθύρων.

Τα παράθυρα διαλόγων πρέπει πάντα να είναι εξαρτημένα σε ένα πρωτεύον παράθυρο. Δείτε τις οδηγίες σελίδα διαλόγων.

Η εφαρμογή σας πρέπει να σταματά να εκτελείται όταν όλα τα πρωτεύοντα παράθυρά της έχουν κλείσει.

Οι οδηγίες στην συμβατότητα εμφάνισης είναι ιδιαίτερα κατάλληλες για πρωτεύοντα παράθυρα: προσέξτε να εξασφαλίσετε ότι ακολουθούν τη συμβουλή για ελάχιστα μεγέθη εμφάνισης, προσανατολισμό εμφάνισης και προσκόλληση σε μισή οθόνη.

Το Έξοδος πρέπει να κλείνει όλα τα πρωτεύοντα παράθυρα.

# Αναφορά API

GtkWindow

GtkApplicationWindow

GtkScrolledWindow