Shaun McCance
shaunm@gnome.org 2011–2012
Διεθνής απόδοση κειμένου με πλήρη υποστήριξη Unicode
Ελληνική μεταφραστική ομάδα GNOME
team@gnome.gr 2010-2014
Δημήτρης Σπίγγος
dmtrs32@gmail.com 2012-2014
Τζένη Πετούμενου
epetoumenou@gmail.com 2010
Μάριος Ζηντίλης
m.zindilis@dmajor.org 2010
Μαρία Θουκυδίδου
marablack3@gmail.com 2014
Θάνος Τρυφωνίδης
tomtryf@gmail.com 2014

# Pango

Η Pango είναι η βασική βιβλιοθήκη χειρισμού κειμένου και γραμματοσειρών της πλατφόρμας GNOME. Είναι υπεύθυνη για την εμφάνιση και τη διάταξη του κειμένου και χρησιμοποιείται παντού στη GTK+.

Η μηχανή διάταξης Pango μπορεί να χρησιμοποιηθεί με διαφορετική υποστήριξη γραμματοσειρών και γραφικών. Στα περισσότερα συστήματα GNOME, η Pango χρησιμοποιεί τα FreeType, fontconfig και Cairo για να προσπελάσει στις γραμματοσειρές και να αποδώσει κείμενο. Σε άλλα συστήματα, η Pango χρησιμοποιεί τα εγγενή συστήματα γραμματοσειρών, όπως το Uniscribe στα Microsoft Windows και το ATSUI στο MacOS.

Η Pango προσφέρει εκτεταμένη υποστήριξη για τα ποικίλα συστήματα γραφής που χρησιμοποιούνται στον κόσμο. Πολλά συστήματα γραφής που χρησιμοποιούνται για γλώσσες έχουν περίπλοκους κανόνες για τη διάταξη των συμβόλων τους και τη σύνθεση των χαρακτήρων τους. Μέσω της Pango, σχεδόν όλες οι γλώσσες μπορούν να γράφονται και να εμφανίζονται σωστά, επιτρέποντας στους χρήστες οπουδήποτε να διαβάζουν κείμενα στη μητρική τους γλώσσα. Η Pango υποστηρίζει αυτόματα τα διάφορα συστήματα γραφής· οι προγραμματιστές της εφαρμογής δεν χρειάζεται να γράφουν ειδικό κώδικα για να υποστηρίξουν άλλες γλώσσες.

Η Pango υποστηρίζει τη χρησιμοποιούμενη τεχνοτροπία του κειμένου σε τυπικά έγγραφα και διεπαφές, όπως είναι οι πλάγιοι χαρακτήρες, οι έντονοι χαρακτήρες και οι υπογραμμίσεις. Η Pango χρησιμοποιεί μια απλή σύνταξη που θυμίζει XML και ονομάζεται PangoMarkup, η οποία σας επιτρέπει να ρυθμίζετε το μέγεθος, το χρώμα, τις τεχνοτροπίες της γραμματοσειράς, καθώς και άλλα γνωρίσματα του κειμένου. Χρησιμοποιώντας PangoMarkup, μπορείτε να ορίζετε τις ενσωματωμένες τεχνοτροπίες χωρίς να χρειάζεται να τις προσθέτετε ξανά σε κάθε ομάδα κειμένου. Η PangoMarkup μπορεί να χρησιμοποιηθεί απευθείας από τη GTK+, επιτρέποντάς σας να διαμορφώνετε την τεχνοτροπία του κειμένου των γραφικών διεπαφών σας εύκολα.

Χρησιμοποιήστε απευθείας την Pango κάθε φορά που επιθυμείτε να εμφανίσετε κείμενο στην οθόνη ή σε άλλο μέσο. Η χρήση της Pango επιτρέπει στη διάταξη του κειμένου σας να αναγνωρίζεται χωρίς κανένα πρόβλημα από τη GTK+ και την υπόλοιπη πλατφόρμα του GNOME. Επομένως, σας βοηθάει να δημιουργήσετε φορητό κώδικα και, κυρίως, διασφαλίζει ότι η εφαρμογή σας θα εμφανίζει άψογα κείμενο σε εκατοντάδες διαφορετικές γλώσσες.

Εγχειρίδιο αναφοράς του Pango

Η ιστοσελίδα του Pango