Shaun McCance
shaunm@gnome.org 2011–2012
Πακέτο γραφικών συστατικών για γραφικές διεπαφές
Ελληνική μεταφραστική ομάδα GNOME
team@gnome.gr 2010-2014
Δημήτρης Σπίγγος
dmtrs32@gmail.com 2012-2014
Τζένη Πετούμενου
epetoumenou@gmail.com 2010
Μάριος Ζηντίλης
m.zindilis@dmajor.org 2010
Μαρία Θουκυδίδου
marablack3@gmail.com 2014
Θάνος Τρυφωνίδης
tomtryf@gmail.com 2014

# GTK+

Η GTK+ είναι η βασική βιβλιοθήκη που χρησιμοποιείται για την κατασκευή διεπαφών χρήστη στο GNOME. Το όνομά της σημαίνει "πακέτο εργαλείων GIMP", επειδή αρχικά γράφτηκε για αυτό το πρόγραμμα χειρισμού εικόνας και αργότερα εξάχθηκε από αυτό ως αυτόνομη βιβλιοθήκη. Παρέχει όλα τα στοιχεία ελέγχου διεπαφής χρήστη, ή γραφικά συστατικά, που χρησιμοποιούνται σε μια κοινή γραφική εφαρμογή. Η αντικειμενοστραφής API της επιτρέπει την κατασκευή διεπαφών χρήστη χωρίς αντιμετώπιση των λεπτομερειών χαμηλού επιπέδου της αλληλεπίδρασης σχεδίασης και συσκευής.

Πέρα από τα βασικά γραφικά συστατικά, όπως είναι τα κουμπιά, τα πλαίσια ελέγχου και καταχωρίσεις κειμένου, η GTK+ παρέχει επίσης APIs ελεγκτή προβολής μοντέλου (MVC) για προβολές δένδρου, πολλαπλά πεδία κειμένου και ενέργειες μενού και εργαλειοθήκης.

Στη GTK+ τα γραφικά συστατικά τοποθετούνται στα παράθυρα χρησιμοποιώντας ένα πρότυπο συσκευασίας πλαισίου. Οι προγραμματιστές ορίζουν μόνο πώς θα συσκευάσουν τα γραφικά συστατικά μαζί σε πλαίσια περιέκτη, αντί για άμεση τοποθέτησή τους με απόλυτες συντεταγμένες. Έτσι, η GTK+ διασφαλίζει ότι τα παράθυρα αυξομειώνονται σωστά για να προσαρμοστούν στα περιεχόμενά τους και διαχειρίζεται αυτόματα την αυξομείωση του παραθύρου. Για γλώσσες από δεξιά προς τα αριστερά όπως αραβικά και εβραϊκά, η GTK+ αντιστρέφει αυτόματα τη διεπαφή χρήστη από αριστερά προς τα δεξιά, έτσι ώστε τα στοιχεία ελέγχου να έχουν την αναμενόμενη οπτική σειρά.

Η GTK+ επιτρέπει την ανάπτυξη προσαρμοσμένων γραφικών συστατικών για χρήση στις εφαρμογές. Παρόμοια με τα εγγενή ή έτοιμα γραφικά συστατικά, αυτά τα προσαρμοσμένα γραφικά συστατικά μπορούν να υποστηρίξουν όλα τα χαρακτηριστικά που έχει η GTK+: υποστήριξη γλώσσας από δεξιά προς τα αριστερά, διεπαφές προσβασιμότητας, περιήγηση πληκτρολογίου και αυτόματη αυξομείωση.

Μάθημα επίδειξης GTK+

Εγχειρίδιο αναφοράς του GTK+

Η ιστοσελίδα του GTK+