Allan Day
aday@gnome.org
Ελληνική μεταφραστική ομάδα GNOME
team@gnome.gr 2014-2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Στρόβιλοι προόδου

Οι στρόβιλοι προόδου είναι συνηθισμένα στοιχεία διεπαφής χρήστη για την υπόδειξη της προόδου σε μια εργασία. Αντίθετα με τις γραμμές προόδου, δείχνουν μόνο ότι η πρόοδος λαμβάνει χώρα και δεν εμφανίζει το τμήμα της εργασίας που έχει ολοκληρωθεί.

# Πότε χρησιμοποιούνται

Μια ένδειξη προόδου απαιτείται γενικά όποτε μια λειτουργία παίρνει περισσότερο από περίπου τρία δευτερόλεπτα και είναι αναγκαίο να δείχνει ότι μια λειτουργία λαμβάνει χώρα πραγματικά. Αλλιώς, ο χρήστης μπορεί να μείνει με την αμφιβολία αν έχει συμβεί κάποιο λάθος.

Ταυτόχρονα, οι ενδείξεις προόδου είναι μια δυνητική πηγή αφαίρεσης, ειδικά όταν εμφανίζονται για σύντομες περιόδους χρόνου. Αν μια λειτουργία παίρνει λιγότερο από 3 δευτερόλεπτα, είναι καλύτερα να αποφεύγετε η χρήση ενός στροβίλου προόδου, αφού τα κινούμενα στοιχεία που εμφανίζονται για πολύ λίγο χρονικό διάστημα μπορούν να αποσπάσουν τον χρήστη από τη γενική εμπειρία.

Οι στρόβιλοι προόδου δεν εμφανίζουν γραφικά τον βαθμό προόδου μιας εργασίας και συχνά ταιριάζουν καλύτερα για πιο σύντομες λειτουργίες. Αν η εργασία είναι πιθανό να πάρει περισσότερο από ένα λεπτό, μια γραμμή προόδου μπορεί να είναι μια καλύτερη επιλογή.

Το σχήμα των στροβίλων προόδου επηρεάζει επίσης την καταλληλότητα τους για διαφορετικές καταστάσεις. Επειδή είναι αποτελεσματικά σε μικρά μεγέθη, οι στρόβιλοι προόδου μπορούν να ενσωματωθούν εύκολα σε μικρά στοιχεία διεπαφής χρήστη, όπως καταλόγους ή γραμμές κεφαλίδας. Παρομοίως, το σχήμα τους σημαίνει ότι είναι αποτελεσματικά όταν ενσωματώνονται μέσα σε τετράγωνους ή ορθογώνιους περιέκτες. Αφ' ετέρου, αν ο κάθετος χώρος είναι περιορισμένος, μια γραμμή προόδου μπορεί να είναι μια καλύτερη ρύθμιση.

# Γενικές οδηγίες

Αν μια λειτουργία μπορεί να μεταβάλλεται χρονικά, χρησιμοποιήστε ένα όριο χρόνου για να εμφανίσετε μόνο ένας στρόβιλος προόδου αφού έχουν περάσει τρία δευτερόλεπτα. Μια ένδειξη προόδου δεν χρειάζεται για μικρότερους χρόνους.

Τοποθετήστε στροβίλους προόδου κοντά σε ή μέσα σε στοιχεία διεπαφής χρήστη με τα οποίο συσχετίζεται. Αν ένα κουμπί προκαλεί μια χρονοβόρα λειτουργία, ο στρόβιλος προόδου μπορεί να τοποθετηθεί δίπλα σε αυτό το κουμπί, παραδείγματος χάρη. Όταν φορτώνεται περιεχόμενο, ο στρόβιλος προόδου πρέπει να τοποθετηθεί μέσα στην περιοχή όπου το περιεχόμενο θα εμφανιστεί.

Γενικά, μόνο ένας στρόβιλος προόδου πρέπει να εμφανίζεται μονομιάς. Να αποφεύγετε την εμφάνιση ενός μεγάλου αριθμού στροβίλων ταυτοχρόνως - αυτό θα είναι συχνά οπτικά συντριπτικό.

Μια ετικέτα μπορεί να εμφανιστεί δίπλα σε έναν στρόβιλο αν βοηθά την διευκρίνηση της εργασίας με την οποία συσχετίζεται ο στρόβιλος.

Αν ένας στρόβιλος εμφανίζεται για πολύ χρόνο, μια ετικέτα μπορεί να δείχνει και την ταυτότητα της εργασίας και την πρόοδό της. Αυτό μπορεί να πάρει τη μορφή ενός ποσοστού, μια ένδειξη του υπολειπόμενου χρόνου, ή την πρόοδο μέσα από τα υποστοιχεία της εργασίας (π.χ. μεταφορτωμένες ενότητες, ή εξαχθείσες σελίδες).

# Αναφορά API

GtkSpinner